Morane-Saulnier MS.230

Το Morane-Saulnier MS.230 αποτέλεσε το κύριο βασικό εκπαιδευτικό αεροσκάφος της Γαλλικής Πολεμικής Αεροπορίας κατά τη δεκαετία του 1930. Το σύνολο των Γάλλων πιλότων της πολεμικής αεροπορίας κατά το ξέσπασμα του δευτέρου παγκοσμίου πολέμου είχα εκπαιδευτεί στο συγκεκριμένο αεροσκάφος. Το MS.230 ήταν το αντίστοιχο του εκπαιδευτικού Boeing Stearman των Αμερικανικών αεροπορικών δυνάμεων και του de Havilland Tiger Moth της RAF.

Σχεδίαση και εξέλιξη 
Το MS.230 σχεδιάστηκε να καλύψει τις απαιτήσεις του Γαλλικού Υπουργείου Αεροπορίας. Πέταξε πρώτη φορά τον Φεβρουάριο του 1929 και αποδείχθηκε εξαιρετικά σταθερό και εύκολο στην πτήση. Χρησιμοποιήθηκε σε στρατιωτικές αεροπορικές σχολές σε ολόκληρη τη Γαλλία, ενώ εξήχθη σε αρκετές πολεμικές αεροπορίες άλλων χωρών. Παράλληλα κατέστη αρκετά δημοφιλές αεραθλητικό αεροσκάφος. Το MS.230 διέθετε μεταλλικό σωληνωτό σκελετό με υφασμάτινη κάλυψη, εκτός από το μπροστινό μέρος το οποίο ήταν μεταλλικό. Έφερε σταθερό σύστημα προσγείωσης μεγάλου μετατροχίου, γεγονός που το καθιστούσε πολύ σταθερό κατά την απογείωση και την προσγείωση. Σε αντίθεση με τα άλλα εκπαιδευτικά αεροσκάφη της εποχής που στην πλειοψηφία τους ήταν διπλάνα, το MS.230 ήταν υψηλοπτέρυγο μονοπλάνο. Η διάταξη των πιλοτηρίων ήταν σε σειρά, με το εκπαιδευόμενο μπροστά και την εκπαιδευτή πίσω.

Εκδόσεις 
Παρήχθησαν οι ακόλουθες εκδόσεις:
 MS.229
 Έφερε κινητήρα V8 Hispano-Suiza H8a για την Ελβετική Fliegertruppen. Κατασκευάστηκαν δύο εκ των οποίων στο ένα τοποθετήθηκε κινητήρας Wright 9Qa το 1932.
 MS.230
 Κατασκευάστηκαν περισσότερα από 1100. 20 αγοράστηκαν από τη Ρουμανία και 25 από την Ελλάδα το 1931, 9 αγοράστηκαν από το Βέλγιο και άλλα 9 από τη Βραζιλία. Αποτέλεσε το κύριο εκπαιδευτικό της Γαλλικής Πολεμικής Αεροπορίας για χρόνια ενώ χρησιμοποιήθηκαν και από ιδιώτες. Κάποια χρησιμοποιήθηκαν για δοκιμές και σε ένα τοποθετήθηκε ο κινητήρας Lorraine 9Nb Algol Junior.
 MS.231
 Κατασκευάστηκαν έξι το 1930 με κινητήρα Lorraine 7Mb, ισχύος 240 ίππων.
 MS.232
 Πειραματική έκδοση του 1930 με κινητήρα Clerget 9Ca diesel, ισχύος 200 ίππων.
 MS.233
 Έφερε κινητήρα Gnome-Rhone 5Ba ή 5Bc ισχύος 230 ίππων. Κατασκευάστηκαν έξι στη Γαλλία και 16 στην Πορτογαλία κατόπιν αδείας για τις Πορτογαλικές Ένοπλες Δυνάμεις.
 MS.234
 Έφερε κινητήρα Hispano-Suiza 9Qa ισχύος 250 ίππων. Κατασκευάστηκαν δύο, το ένα για τον Αμερικάνο πρέσβη στο Παρίσι.
 MS.234/2
 Αγωνιστική έκδοση του MS.130 με κινητήρα Hispano 9Qb ισχύος 230 ίππων και κάλυμμα κινητήρα NACA που έλαβε μέρος στον αεροπορικό αγώνα Coupe Michelin του 1931 και έκδοση του 1933 με κινητήρα Hispano-Suiza 9Qa ισχύος 250 ίππων που χρησιμοποιήθηκε σε αεροβατικούς διαγωνισμούς από τον Μισέλ Ντετρουά (Michael Detroyat) έως το 1938 (ως MS.234 #2)
 MS.235
 Έκδοση με κινητήρα Gnome-Rhone 7Kb ισχύος 300 ίππων. Κατασκευάστηκε ένα το 1930.
 MS.235H
 Έκδοση υδροπλάνου διπλών πλωτήρων, πέταξε πρώτη φορά το 1931
 MS.236
 Έκδοση με κινητήρα Armstrong Siddeley Lynx 4C ισχύος 215 ίππων. Κατασκευάστηκαν 19 κατόπιν αδείας από τη SABCA για λογαριασμό της Βελγικής Πολεμικής Αεροπορίας. Πέταξε πρώτη φορά τον Ιούλιο του 1932.
 MS.237
 Έκδοση με κινητήρα Salmson 9Aba ισχύος 280 ίππων. Κατασκευάστηκαν πέντε για ιδιώτες και παρουσιάστηκε το 1934

Χρήστες

Τεχνικά χαρακτηριστικά 

Πηγή:

Παραπομπές

Βιβλιογραφία 
 Donald, David. Encyclopedia of World Aircraft (Etobicoke, Ontario: Prospero Books, 1997), p. 664, "Morane-Saulnier MS.230 series".

Εξωτερικοί σύνδεσμοι 

 Το Morane-Saulnier MS.230 στην επίσημη ιστοσελίδα της Ελληνικής Πολεμικής Αεροπορίας

MS
MS
MS
MS